cyanic-selkie/wikianc huggingface dataset:
Marie Bjerknes
Liv og virke
Bjerknes byrja som guvernante i Nordland, men skuffa over at det ikkje vart fullt mørkt der i vintermånadene, oppgav ho denne praksisen og reiste til Amerika. Der underviste ho i tysk, samstundes som ho omsette Edda til engelsk. Dette arbeidet kom aldri til å bli publisert.
Etter eit opphald Noreg reiste ho igjen til USA, og på reisa skreiv ho Kolerafangerne paa Normannia – Et kulturbillede fra 1892. På veg til Chicago hadde ho hamna på ein sandbanke ved New York «da en hel pestflaade samlede sig paa New Yorks havn og bragte panikk og forvirring». Boka skildrar karentenelivet i samband med kolerautbrotet på d/s «Normannia». Boka består av ei korrespondansesamling som far hennar stod for utgjevinga av som bok.
Under dette opphaldet var Marie Bjerknes vorte så sterkt sinnslidande at mor hennar reiste over Atlanterhavet for å henta henne attende til fødelandet igjen. Ho døydde hjå den tidlegare barnepassaren sin i Aurskog.
Gordon-øya
Gordon-øya (spansk: Isla Gordon er ei chilensk øy i øygruppa Eldlandet. Øya ligg nordvest for Hoste-øya, og er ikkje busett.
Maksim Vylegzjanin
Maksim Mikhailovitsj Vylegzjanin er ein russisk langrennsløpar frå Sjarkan i Udmurtia. Han har vunne tre sølvmedaljar og ein bronsemedalje i tre påfølgjande verdsmeisterskap på ski.
Aktiv
Vylegzjanin oppnådde sitt første gode resultat i verdscupen i mars 2005, då han vart nummer seks på femmila i Holmenkollen. Først fire år seinare yppa han seg mot verdseliten. Under ski-VM 2009 i Liberec tok han sølv på 50 km fellesstart, berre slått av nordmannen Petter Northug.
I byrjinga av OL-sesongen 2010 tok han i verdscupen i november og desember 2009 ein andreplass på 15 km klassisk stil i Kuusamo og vart nummer tre på 30 km fellesstart i Rogla. Men under vinter-OL 2010 i Vancouver kom Vylegzjanin som best på åttandeplass på 50 km, endå om han deltok i fire øvingar.
Vylegzjanin gjekk inn til sin første verdscupsiger då han vann 30 km fellesstart i La Clusaz 18. desember 2010. Han tok så sølvmedaljen både på 30 km og på 50 km fristil under ski-VM i Holmenkollen i 2011, i begge tevlingane slått i spurten av Petter Northug.
Under ski-VM 2013 kom Vylegzjanin på femteplass på 30 km og fekk bronse med Russland sitt stafettlag på 4x10 km.
Carrie Fisher
Tidleg liv
Fisher vart fødd i Burbank i California som dotter av songaren Eddie Fisher og skodespelaren Debbie Reynolds. Besteforeldra hennar på farssida var jødiske innvandrarar frå Russland. Todd Fisher er ein yngre bror, medan ho var halsyster av skodespelarane Joely Fisher og Tricia Leigh Fisher, som er døtrer av skodespelaren Connie Stevens.
Anthiró
Anthiró (gresk Ανθηρό) er ein landsby i periferieininga Kardítsa i Thessalía i Hellas og hovudsete i kommunen Arjithéa.
Carrie Fisher
Tidleg liv
Då Fisher var to år gammal, vart foreldra hennar skilde og faren hennar gifta seg opp att med Elizabeth Taylor. Året etter gifta mora hennar seg med forretningsmannen Harry Karl. Det var tidleg teikn på at Fisher ville byrja i same yrke som resten av familien; ho opptredde saman med mora si i Las Vegas då ho var tolv år gammal. Ho gjekk på Beverly Hills High School, men slutta for å bli med mora si på reisene hennar i samband med jobben. Ho opptredde som debutant og songar i Broadway-oppsetjinga av Irene i 1973 der mora hadde ei av hovudrollene.
I Noreg
Carrie Fisher var i Noreg då det vart gjort opptak til den andre Star Wars-filmen, Imperiet slår tilbake (1980), då Finse vart brukt til å representera isverda Hoth. Den ferdige filmen har likevel ingen utandørsscener der prinsesse Leia opptrer i norsk natur.
Privatliv
Fisher var gift med musikaren Paul Simon og var i eit forhold med han i fleire år etterpå. I løpet av ekteskapet deira, deltok ho i Simon sin musikkvideo til songen «Rene Magritte And Georgette Magritte With Their Dog After The War». Ho blir referert til i mange av songane til Simon, mellom anna «Hearts and Bones», «Graceland», «She Moves On», og «Allergies».
Etter kvart hadde Fisher eit forhold til agenten Bryan Lourd. Dei fekk ei dotter saman, Billie Catherine Lourd (fødd 17. juli 1992). Forholdet til paret slutta då Lourd forlét henne for ein annan mann. Ho vart kopla til senator Chris Dodd i ein periode, og var kortvarig forlova med skodespelaren Dan Aykroyd. Ho var òg saman med reporteren Bob Tur i 2004–2005
I eit intervju med National Public Radio i 2005, vitsa Fisher om at ho var redd for at viss ho nokosinne vart senil, kunne ho gli tilbake i rollefiguren sin som Princess Leia. Fisher diskuterte offentleg kampen sin med bipolar liding, og dessutan kampen mot pillemisbruket, det mest kjende innslaget vart sendt på ABC-programmet 20/20
Fisher skildra seg sjølv som ein «entusiastisk agnostikar som ville vorte glad for å visast at det finst ein Gud.»
Død
Fisher fekk eit hjarteinfarkt på eit fly på frå London til Los Angeles i desember 2016, og ho døydde berre nokre dagar seinare. Eit halvt år seinare vart det klårt at rettsmedisinarane ikkje kunne seia sikkert kvifor ho døydde, men at søvnapné og «andre ubestemte faktorar» spelte inn. I tillegg vart det funne spor av kokain og heroin i kroppen hennar, utan at ein veit om det hadde tyding for dødsfallet. Opphoping av feittvev i blodårene skal òg ha vore ei medverkande årsak til dødsfallet. Debbie Reynolds døydde dagen etter dottera.
Utvald filmografi
• 2017 – Star Wars: The Last Jedi
• 2015 – Star Wars: The Force Awakens
• 2008 – The Women
• 2007 – Suffering Man's Charity
• 2007 – E-Girl
• 2007 – Weeds, TV-serie
• 2005 – Smallville, TV-serie
• 2005 – Undiscovered
• 2005 – The Aristocrats (dokumentar)
• 2003 – Charlie's Angels: Full Throttle
• 2002 – A Midsummer Night's Rave
• 2001 – Heartbreakers
• 2000 – Sex og Singelliv, TV-serie (opptreden som Carrie Fisher)
• 1997 – Austin Powers: International Man of Mystery
• 1991 – Hook
• 1991 – Soapdish
• 1989 – When Harry Met Sally...
• 1988 – Appointment With Death
• 1987 – Amazon Women on the Moon
• 1986 – Hannah and Her Sisters
• 1983 – Star Wars Episode VI: Jediridderen vender tilbake (Return of the Jedi)
• 1980 – Star Wars Episode V: Imperiet slår tilbake (The Empire Strikes Back)
• 1979 – Mr. Mike's Mondo Video
• 1977 – Star Wars Episode IV: Et nytt håp (A New Hope)
• 1975 – Shampoo
Mount Lawrence
Mount Lawrence er eit fjell, 1230 moh, like nord for Mount Coates i David Range av Frammesfjella i Mac. Robertson Land. Det vart kartlagd av norske kartografar frå flyfoto tekne under Lars Christensen-ekspedisjonen, 1936-37. Det vart namngjeve av Australian Antarctic Names and Medals Committee (ANCA) etter J. Lawrence, som var dieselmekanikar ved Mawson-stasjonen i 1959.
Christian L. Rolfsen
Christian Lange Rolfsen var ein norsk advokat og Høgre-politikar frå Drammen som i 1923-24 var justisminister i Berge-regjeringa.
Rolfsen var son til ein sorenskrivar. Han gjekk i faren sine fotspor og vart cand.jur. i 1888. 1888-89 var han fullmektig hos sakførar H. Berg på Elverum. Deretter arbeidde han ved sorenskrivarkontoret i Tune til 1894, som konstituert sorenskrivar 1892-94. Våren 1895 tok han over ei sakførarforretning i Fredrikstad og var advokat i byen til 1912. Han var så byfut i Drammen til februar 1923, då han vart utnemnd til lagmann i Borgarting og Agder lagdømme. Tre månader seinare, 30. mai 1923 vart han statsråd i Justisdepartementet, ein posisjon han hadde til 24. juli 1924. Han gjekk då tilbake til lagmannsjobben i Drammen.
Rolfsen var aktiv i politikken for partiet Høgre. Perioden 1901-12 var han vald inn i Fredrikstad bystyre, ordførar i kommunen 1904–09. Han sat så perioden 1910-12 på Stortinget, vald frå einmannskrinsen Fredrikstad. På Tinget var han nestformann i Justiskomiteen.
Obed Hussey
Obed Hussey var ein amerikansk oppfinnar. Han er kjend for at han utvikla ein sjølvavleggar, og knivbjelken som framleis er i bruk. Knivbjelken var utvikla for å brukast på sjølvavleggarar, men synte seg å fungera bra både for korn og gras. Midt på 1800-talet var Hussey ein av dei argaste konkurrentane til McCormick.
Heil i matematikk
Heil i matematikk er eit omgrep som vert nytta i forskjellige tydingar.
Lawson Aiguilles
Lawson Aiguilles er ei rekkje spisse fjelltoppar sør i Mount Rivett i Gustav Bull Mountains i Mac. Robertson Land. Fjella vart kartlagde av ANARE (Australian National Antarctic Research Expeditions) i 1962 og 1967. Det vart namngjeve av Australian Antarctic Names and Medals Committee (ANCA) etter E. J. Lawson, som var dieselmekanikar ved Mawson-stasjonen som assisterte under kartlegginga i 1967.
Myriam Halden Bjerkli
Virke
Ho debuterte hos Gyldendal forlag med ungdomsboka Cyprianus i 2007. Ho vart omsett til dansk i 2008. Boka vart kåra til «Randabergboka 2007», ei kåring gjort blant alle femteklassingane i Randaberg i Rogaland. I august 2009 gav ho ut si bok nummer to, ungdomsboka Mickel i mål på Gyldendal forlag. I 2010 gav ho ut foto- og faktaboka The Gambia, og dessutan dikt- og måleriboka Rock'n roll, baby, eit samarbeidsprosjekt med målaren Kari-Mette Astrup. I mars 2017 debuterte ho som krimforfatter, med romanen Lille Linerle, ei bok som vart nominert til Maurits Hansen-prisen, Nytt blod. I februar 2019 kom oppfølgjaren Stella Polaris og i mars 2020 kom tredje boka i Kodal-trilogien, Djevelens yngel.
Bjerkli har bidrege til fleire antologiar, tidsskrift og avisar med intervju, dikt, noveller og kåseri. Ho har vunne diverse skrivekonkurransar. Blant anna vann ho NRK sin påskekrimføljetongkonkurranse i 2003, NRK P2s SMS-diktkonkurranse i 2004 og NRK/Bokprogrammets diktkonkurranse i 2006.
Bjerkli har bidrege med fotografi i bøker, blad og aviser. Ho er premiert i fleire fotokonkurransar, både lokalt, nasjonalt og internasjonalt. Ho har òg delteke på fleire juryerte fotoutstillingar, blant anna i Noreg, Italia og USA, og ho har dessutan hatt separatutstillinger i Sandefjord og Larvik.
Hausten 2011 var ho vikarierande redaktør for Byavisa Larvik & Stavern.
Bjerkli er dagleg leiar i safefirmaet M.H. Bjerkli, er forlagssjef i Forlagshuset i Vestfold, som består av dei fire imprintforlagene Liv forlag, Lyst forlag, Jubel forlag og Forglemmegei forlag. Bjerkli er også forfattar og frilansjournalist. Ho driftar nettstaden Litteraturivestfold.no.
Fylkesveg 115 i Hedmark
Fylkesveg 115 i Hedmark  går mellom Ebru i Løten kommune og Skjeset i Hamar kommune. Vegen er 16,9 km lang.
Can’t You Hear Me Knocking
«Can’t You Hear Me Knocking» er ein song av det britiske rockebandet The Rolling Stones på albumet Sticky Fingers frå 1971.
Songen er over sju minuttar lang og startar med ein gitarintroduksjon som både Keith Richards og Mick Taylor medverka til og som utvikla seg til rytmegitarriffet som Richards spelar. Mick Jagger har som vanleg vokalen. Eit instrumentalt parti startar rundt 2:43 med Rocky Dijon på congatrommer og Bobby Keys på saksofon, som har ein lengre saksofonsolo over gitarane til Richards og Taylor. Taylor tar så over frå Keys og fører songen mot slutten med ein lang gitarsolo.
Konsertutgåver av songen er gjeven ut på DVD-utgåva av Four Flicks og konsertalbum Live Licks (2004).
Ei nedkorta studioutgåve (utan saksofonsoloen) er med i dataspelet Guitar Hero II.
I 2004 plasserte musikkmagasinet Rolling Stone songen på 25. plass på lista deira over dei 100 største gitarsongane gjennom tidene.
Sticky Fingers
The Rolling Stones
Andre medverkande
Live Licks
The Rolling Stones
Andre medverkande
Qalqilya guvernement
Qalqilya guvernement (arabisk محافظة قلقيلية }}; hebraisk skrift נפת קלקיליה) er eit administrativt område i Den palestinske sjølvstyresmakta nordvest på Vestbreidda. Distriktshovudstaden eller muhfaza (sete) er byen Qalqilya som grensar til Den grøne linja.
Romsonden Schiaparelli
Schiaparelli var ein marssonde frå Den europeiske romfartsorganisasjonen (ESA) og ein del av ExoMars-programmet. Han vart skild frå banesonden ExoMars Trace Gas Orbiter (TGO) nær Mars 16. oktober 2016, og styrta ukontrollert inn i marsyta tre dagar seinare.
Ei undersøking av den mislukka landinga kom fram til at motstridande informasjon i datamaskina til landaren valda styrten. Landingsprosedyrane enda for tidleg, mellom anna fyrte landingsrakettane av for berre 3 sekund i staden for 30 sekund. Ein del data vart sendt attende under landinga som planlagt, mellom anna frå sensorar på rygg- og varmeskjolda.
Schiaparelli var meint som ei utrøyning av teknologi nytta for å gå inn i atmosfæren til Mars, dala ned gjennom denne atmosfæren og å landa på marsyta. Landaren bar òg med seg vitskaplege instrument.
Xun
Xun kan visa til:
Vendland
Vendland eller Vindland er eit norrønt namn på landområdet på sørsida av Austersjøen (det baltiske havet), lokalisert frå Slien, den gongen grensa mot Danmark i den austlege luten av noverande Holstein, til elva Wisla ved byen Gdansk (eller Danzig).
Mount Leckie
Mount Leckie er eit nesten sirkelforma fjell kring 3 nautiske mil (6 km) aust for Martin Massif i Porthos Range i Prince Charles Mountains. Det vart vitja av den sørlege gruppa til ANARE (Australian National Antarctic Research Expeditions) (1956–57). Det er kalla opp etter skvadronleiar D.W. Leckie, RAAF ved Mawson-stasjonen, 1956.
Robert Jan Stips
Robert Jan Stips er ein nederlandsk musikar frå Haag.
Vendland
Geografi
Det einaste stadnamnet dei norrøne sogene nemner frå Vendland, er Jomsborg. I Fagerskinna er det nemnt at kong Harald Blåtann herja i Vendland (Vindland) og let då føre opp ei borg som vart kalla Jomi (Jómi) som seinare vart kalla Jomsborg (Jómsborg). Adam av Bremen omtalar fleire stader denne byen som «slavarane sin by Jumne». Det er ein teori om at byen låg på øya Wollin (Wolin) ved munninga til Oder, der venderane frå gamal tid hadde ein marknadsplass. Teorien er omdiskutert.
Robert Jan Stips
Han vart først kjend som klaverspelar og produsent med gruppa Supersister. Dette førte til at sidan vart invitert som medlem i Golden Earring og Stips deltok på oppfølgjaren til den store hitplata deira, Moontan, kalla Switch. Han slutta i 1976 for å skipe Stars & Stips og gruppa Sweet d'Buster med saksofonisten Bertus Borgers. Stips har sidan vore gjesteartist på fleire Golden Earring-album.
Vendland
Geografi
Ein finn òg referanse til Vendland i mange samtidige skaldedikt. Arnor jarlaskald nemner i «Magnusdråpa» både «vendarane» og «Jomsborg», der han skildrar at kong Magnus herja og brende byen. (Vann, þás Venðr of minnir, vápnhríð konungr síðan; sveið of ôm at Jómi). I «Olafsdråpa» nemner òg Hallfred Vandrædaskald folkenamnet «Vender» (Vinða).
Det norrøne landskapet Vendland er i dag ein del av Nord-Tyskland og Polen.
Personar frå Vendland
Det var herskarar av Piast-dynastiet som samla dei ulike folkestammene til eit rike, som vart grunnlaget for kongedømet Polen. Hertug Mieszko I (fødd 922-945, død 25. mai 992) herska frå om lag 960 og blir rekna som den faktiske grunnleggaren av Polen. Sonen hans, Bolesław I den modige (Bolesław Chrobry) (fødd 966 eller 967 død 1025) tok over styring etter faren i 992, og vart i 1025 krona som den første kongen av Polen.
Dei skandinaviske landa hadde stort samkvem med Vendland og herskarane der, både på godt og vondt. Dette kan nemnast:
Kong Harald Blåtann var gift med ei «Tove frå Venden». Ho let reise ein runestein etter si mor, ved noverande Sønder Vissing kyrkje i Danmark. Innskrifta lyder slik: Tófa lét gera kuml, Mistivis dóttir, ept móður sína, kona Haralds hins Góða, Gorms sonar, og ein reknar med at ho var dotter til prins Mistivoj (princeps Winulorum) som herska over obotrittane, eit vendisk folk i det noverande Mecklenburg.
Ein kong «Burislav» frå Vendland er nemnt fleire gonger i kongesogene, men oftast utan at ein kan verifisere ein historisk samanheng. Omkring år 980 vart kong Svein Tjugeskjegg gift med Gunnhild, dotter til «venderkongen Burislav» og alt tyder på at ho hadde det polske namnet Świętosława og var dotter til den polske hertugen Mieszko I (sjå ovanfor).
Kong Magnus den gode, då han var dansk konge, heldt slag med vendarane ved Lyrskogshede (Hlyrskogheiđi), som ligg 5-6 kilometer nord for byen Slesvig. Arnor jarlaskald nemner òg om dette i «Magnusdråpa» : han «førte krigsskjold til Vendarane sitt land» (herskjǫld bôruð, til Venða grundar).
Notar
<references group="Note"/>
Lensink Peak
Lensink Peak er den austlegaste av ei gruppe på tre fjelltoppar kring 5 nautiske mil (9 km) søraust for Husky Massif i Prince Charles Mountains. Det vart kartlagd frå flyfoto av ANARE (Australian National Antarctic Research Expeditions) tekne i 1960. Det er kalla opp etter W.H. Lensink, som var vêrobservatør på Wilkes-stasjonen i 1960.
Grunntal
Eit grunntal i eit talsystem er dei mengda element av ein viss orden som utgjer eininga av den næraste høgare ordenen. I vårt talsystem er grunntalet 10 og eininga av den næraste høgare ordenen 100 = 10 · 10 = 102. Neste eining 1000 = 100 · 10 = 103 osv.
Grunntalet i ein potens an er talet a.
Grunntal kan òg vise til kardinaltal.
Innan grammatikk syner grunntal til eit talord som viser til ei mengd, til dømes tre, sju, åtti. Dette er til skilnad frå ordenstala tredje, sjuande, åttiande osv.
Malåträsket
Malåträsket er ein lang og smal innsjø i den sørlege delen av Lappland, og ein del av Malån-vassdraget. Innsjøen ligg i ei høgd på 315 meter over havet, og har eit overflateareal på 7,15 km².
Tettstaden og kommunesenteret Malå ligg ved nordbreidda av innsjøen.
Tuve
Tuve eller tue (av norrønt þúfa) er ein rund liten topp på marka som kan vera danna av jord, plantar eller plantedelar.
Danning av tuver
Visse urteaktige plantar har ei vekstform som dannar tuver. Dette gjeld til dømes ymse typar gras, halvgras og kveke. Nokre naturlandskap er prega av tuvedannande gras, som myr- og våtmarksområde over heile verda, kjølige, våte graslandskap på den sørlege halvkula og tundralandskap i nord. Alpin vegetasjon dannar ofte tuver, ei vernande form som kan verna dei mot kulde og vind. I myrer er tuver forhøga, tørrare delar av landskapet prega av særskilde plantar, som lyng. Bærtuver blir danna ved at vekstar som blåbærlyng, tyttebærlyng o.l. veks til ei tuve. I kulturlandskap finn ein ofte grastuver på gamal eng eller i kulturbeite.
Tuver kan også vera laga av plantedelar, til dømes kan uttrykket brukast om ei såte av høy. Ein del insekt lagar tuver, som maur og termittar. Maur kan til dømes laga tuver av barnåler i skog og utmark, medan nokre typar maur (jordmaur) byggjer låge tuver av laus jord på grasmark.
Tuver i kulturen
Eit norsk ordtøke seier at «lita tuve kan velte stort lass», det vil seia at ei lita hindring kan ha ein stor verknad.
Ein finn også tuver i faste uttrykk som «å sitja trygt på tuva si» om nokon som sjølv er i ein trygg situasjon medan andre har problem, eller «å sitja på kvar si tuve» om folk eller grupper som avsondrar seg frå kvarandre og ikkje samarbeider.
Tuver kan også visa til gravstader. Ei særskild form av urnegrav der den gravlagde urna er dekka av ein låg haug blir kalla «tuvegrav», og er særleg utbreid i Jylland. Omgrepet er blitt brukt litterært om å vera død og gravlagd, som i Olaf Liljekrans av Henrik Ibsen:
Det kan også brukast om noko som er forsvunne, som av norsk-amerikanaren Simon Johnson om barndomsheimen, som han skildra som «en knapt merkbar tue i en hveteåker».
Morfovoúni
Morfovoúni (gresk Μορφοβούνι) er ein landsby i periferieininga Kardítsa i Thessalía i Hellas og hovudsete i kommunen Límni Plastíra.
Xun-fløyte
Xun (埙; pinyin xūn) er ei kinesisk fløyte laga av leire eller keramikk. Ho er eit av dei eldste kinesiske musikkinstrumenta. Fløyta blir laga i mange storleikar, og er forma som eit egg. Ho har eit blåsehull og åtte gjennomgåande mindre fingerhol. Det koreanske motstykket heiter hun (hangul: 훈; hanja: 塤). I Japan blir same type instrument kalla tsuchibue (hiragana: つちぶえ ; kanji: 土笛), som tyder «jordfløyte».
I dei tidlege kinesiske nasjonale tilbliingsogene er det Fuxi som tilverkar den første xunen. Fløyta var litt ulik frå stad til stad i Kina, men synest å ha funne ei standardisert form under Shang-dynastiet.
Mount Lied
Mount Lied er eit markant pyramideforma fjell kring 7 nautiske mil (13 km) aust-nordaust for Mount Mervyn i Porthos Range i Prince Charles Mountains. Det vart oppdaga den sørlege gruppa til ANARE (Australian National Antarctic Research Expeditions) leia av W.G. Bewsher i 1956 og kalla opp etter Nils T. Lied, vêrobservatør ved Mawson-stasjonen i 1956 og Davis-stasjonen i 1957.
Rhythm Tengoku
Rhythm Tengoku er eit rytmespel utvikla og utgjeve av Nintendo. Spelet blei utgjeve i Japan i august 2006 til Game Boy Advance og var det siste spelet Nintendo utvikla til plattforma. Det har fått tre oppfølgjarar: Rhythm Paradise til Nintendo DS, Beat the Beat: Rhythm Paradise til Wii og Rhythm Paradise Megamix til Nintendo 3DS.
Spelemekanikkane i Rhythm Tengoku fokuserer på å gje spelaren informasjon i form av lydsignal istaden for visuelle vitringar. Spelet har ei samling av etappar med ulike rytmar, spelemekanikkar og tema. Spelaren følgjer rytmen frå start til slutt og får tildelt ein poengsum basert på prestasjonen gjennom etappen.
Gruppa som utvikla spelet tok dansekurs for å utvikle eit kollektivt medvett om rytme, etter tilråding frå komponisten Tsunku. Ein av etappane har ein lauk med eit andlet som spelaren skal nappe hår frå i takt med musikken. Etappen skulle opphavleg ha eit ekte andlet, men det blei sett på som «litt for drygt». Mange av etappane er basert på japansk kultur, mellom anna samuraiar, ninjaer, fyrverkeri og festivalen o-bon. Det har vore trekt parallellar mellom Rhythm Tengoku og WarioWare-serien frå den same utviklaren.
Lyngøyna
Lyngøyna er ei veglaus øy lengst nord i Øygarden kommune i Vestland fylke, om lag to kilometer vest for Hellesøyna. Rutebåten frå Hellesøyna til Hernar kan gå innom Lyngøyna på bestilling. Det høgste punktet på øya er 24 meter over havet.
Folketalsutvikling:
Don Barnes
Richard Donald Barnes er ein amerikansk rockevokalist og gitarist og ein av dei opphavlege medlemmane i southern rock-gruppa 38 Special. Barnes song solovokal på mange av dei største hittane deira, inkludert «Rockin' into the Night», «Hold On Loosely», «Caught Up in You», «If I'd Been the One», «Back Where You Belong», «Like No Other Night», «Somebody Like You», «Teacher Teacher», «Back to Paradise», «You Keep Runnin' Away», «Fantasy Girl» og andre.
Barnes slutta i bandet i 1987 og vart erstatta av Max Carl. Barnes spelte inn eit soloalbum, Ride the Storm i 1989, men det kom ikkje ut på den tida fordi plateselskapet hans (A&M Records) vart seld. Det vart spelt inn med mange av dei beste studiomusikarane på den tida, som Jeff Porcaro og Dann Huff. Albumet kom først ut i juni 2017.
Barnes kom attende til 38 Special i 1992 og har vore aktivt medlem av bandet sidan den gongen. .
Ken Lyons
Kenneth Leo Lyons var ein bassist og opphavleg medlem i southern rock-bandet 38 Special i lag med Don Barnes, Donnie Van Zant, Jack Grondin, Steve Brookins og Jeff Carlisi i 1974. Han var medlem i bandet fram til 1977 og spelte berre på debutalbumet. Han slutta i bandet før albumet kom ut. Lyons vart erstatta av Larry Junstrom, som spelte med 38 Special til han pensjonerte seg i 2014.
Aureole Hills
Aureole Hills er nokre jamne, kjegleforma og isdekte åsar, den høgaste på 1080 moh, som ligg like vest for nordenden av Detroit Plateau på Trinityhalvøya on Antarktis. Det skildrande namnet vart gjeve av Falkland Islands Dependencies Survey etter kartlegginga deira i 1948.
Stien den Hollander
Stien den Hollander, kjend under artistnamnet S10, er ein nederlandsk låtskrivar, songar og rappar. Ho byrja musikkarrieren i 2016 og signerte for det nederlandske hiphop-platemerket Noah's Ark i 2017. To år seinare slapp ho debutplata Snowsniper, som seinare vann ein Edison-pris, den nederlandske Spellemannprisen. Den Hollander representerte Nederland i Eurovision Song Contest 2022 med songen «De diepte», som ho skreiv saman med Arno Krabman. Dette var det fyrste Eurovision-bidraget på nederlandsk sidan 2010.
Bakgrunn
Den Hollander og tvillingbroren vart fødde 8. november 2000 i Hoorn i Noord-Holland. Frå fødelsen av har ho hatt lite kontakt med sin biologiske far. Ho vaks opp i Abbekerk, før familien flytta til Hoorn, der ho gjekk på videregåande skule. Etter å ha teke eksamen i 2018, byrja ho på musikkskulen Herman Brood Academie i Utrecht.
I tenåra sleit Den Hollander med psykiske lidingar, blant anna høyrselshallusinasjonar og depresjon. Då ho var 14 år, vart ho lagd inn på eit psykiatrisk sykehus etter eit sjølvmordsforsøk. Ho har seinare vorte diagnostisert med bipolar liding.
Musikalsk karriere
Den Hollander tok artistnamnet S10, som på nederlandsk vert uttalt nærast likt som fornamnet hennar, Stien. I 2016 gav Den Hollander ut sitt fyrste minialbum Antipsychotica, på eige forlag. Ho spela det inn ved å bruke Apple-hovudtelefonane sine og lasta det opp på musikkplattforma SoundCloud. Kort tid etter utgjevinga var ho oppdaga av rapparen Jiggy Djé, og signere for plateselskapet hans Noah's Ark i 2017. Eitt år seinare gav ho ut sitt andre minialbum, kalla Lithium. Songane hennar omhandla hennar personlege kamp mot psykiske lidingar, og begge minialbuma er kalla opp etter medikament mot psykiske lidingar.
I 2019 gav Den Hollander ut debutplata Snowsniper. Tittelen refererer til den finske skarpskytteren Simo Häyhä, som Den Hollander forklarte handlar om ein «soldat som kjempar for fred, akkurat som eg strevar for fred med meg sjølv». Albumet vann ein Edison-pris, tilsvarande den norske Spellemannprisen, i februar 2020. I november same år gav ho ut sitt andre studioalbum, Vlinders, som nådde ein femteplass på den nederlandske albumlista.
I 2021 fekk Den Hollander ein hit med songen «Adem je in», som ho skreiv saman med Jacqueline Govaert. Den 7. desember 2021 kunngjorde den nederlandske kringkastaren AVROTROS at dei hadde vald Den Hollander til å representere Nederland i Eurovision Song Contest 2022. Bidraget hennar, «De diepte» (djupet) vart utgjeve 3. mars 2022 og hadde nederlandsk tekst. Songen var det fyrste Eurovision-bidraget på nederlandsk sidan 2010. Ho enda til slutt på ein ellevteplass i finalen av Eurovision Song Contest.
Magdalena Neuner
Magdalena Neuner er ein tysk tidlegare skiskyttar frå Wallgau i Bayern. Perioden 2007-12 vann ho tolv gullmedaljar i VM i skiskyting, seks av dei i individuelle tevlingar, og to OL-gull. I alt vann ho 14 gull, 5 sølv og 1 bronsemedalje i dei internasjonale skiskytingsmeisterskapane. Både i 2008, 2010 og 2012 vann ho verdscupen i skiskyting, og ho gjekk ho til topps i 34 individuelle renn i verdscupen.
Aktiv
Neuners sportslege prestasjonar og blide vesen førte til ei enorm interesse frå media, sponsorar og skiskyttarfans. Gjennom 2008-sesongen var ho verdas beste skiskyttar på kvinnesida, og vann verdscupen i skiskyting for første gong. Under skiskytings-VM 2008 tok ho på ny tre gullmedaljar, denne gongen i 15 km fellesstart, samt på mixstafetten og på kvinnestafetten. På mixstafetten var ho på lag med Sabrina Buchholz, Andreas Birnbacher og Michael Greis, medan kvinnelaget var det same som året før.
I OL-sesongen 2010 var Neuner tilbake på toppen. Under vinterleikane i Vancouver tok ho olympiske gullmedaljar på jaktstarten og den avsluttande fellesstarten, samt sølvmedaljen i 7,5 km sprint. Noko omdiskutert vart ho ikkje teken ut på stafettlaget til Tyskland, grunna hennar ujamne prestasjonar i ståande-skyting. Derimot gjekk ho på Tysklands vinnarlag på mixstafetten under det avgrensa VM i skiskyting 2010 i Khanty-Mansijsk. Neuner vann verdscupen i skiskyting 2010, framom landsmannen Simone Hauswald.
Neuner stod over fleire renn i verdscupen 2011, og enda på femteplassen. Men under verdsmeisterskapen i Khanty-Mansijsk var ho den store forgrunnsfiguren med sine tre gullmedaljar og to sølvmedaljar. VM-titlane tok ho på sprintdistansen over 7,5 km og i fellesstart over 15 km, samt i 4 x 6 km stafett saman med Andrea Henkel, Miriam Gössner og Tina Bachmann.
I sin siste sesong, 2012, vann ho ti individuelle sigrar i verdscupen og stod 18 gongar på sigerspallen. Ho leia verdscupen så å seie frå byrjinga til sesongslutt, og vann cupen med rekordsummen 1216 poeng. Før verdsmeisterskapen 2012 i Ruhpolding var forventningane til henne skyhøge. Her tok ho gull i sprintøvinga, og vart som året før verdsmeister i 4 x 6 km stafett i lag med dei same tre kvinnene. Dessutan fekk ho ein sølvmedalje på jaktstarten og ein bronsemedalje. Ho vart likevel ikkje den største kvinnelege utøvaren i meisterskapen, då norske Tora Berger vann tre VM- gull og ein bronse. Neuner vart tildelt Holmenkollmedaljen under verdscuprenna der.
Neuner la opp etter sesongslutt 2012, med ønskje om å leve eit normalt liv utanfor medias pågåande søkelys.
Hans Severin Jelstrup
Hans Severin Jelstrup var ein norsk astronom. Han arbeidde ved Norges geografiske oppmåling frå 1922 til 1963. Han deltok i fleire arktiske ekspedisjonar og var redaktør av den offisielle almanakken frå 1943 til 1964.
Han skreiv avhandlingar om geofysiske og geodetiske emne.
Fylkesveg 116 i Hedmark
Fylkesveg 116 i Hedmark  går mellom Vien i Hamar kommune og Klevfos i Løten kommune. Vegen er 12,2 km lang.
Kommunar og knutepunkt
Erstatta av riksveg 25
Forvalting
Sjå Forvaltingsrett.
Teesside
Teesside (utalt ) er eit storbyområde i Nordaust-England rundt den eldre byen Middlesbrough. Det omfattar også dei mindre byane Billingham, Redcar, Stockton-on-Tees, Thornaby og andre busetjingar rundt elva Tees. Frå 1968 til 1974 var det eit eige administrativt område, County Borough of Teesside. Teesside er framleis eit viktig tungindustriområde, sjølv om talet på tilsette i næringa har gått ned. Tidlegare industriar som stålproduksjon (British Steel) og kjemisk industri (Imperial Chemical Industries, ICI) har i stor grad forsvunne og til ein viss grad blitt erstatta av høgteknologi, vitskapsutvikling og servicenæringar.
Sister Morphine
Stones-utgåva vart spelt inn i mai og juni 1969, men dei gav han ikkje ut på singel. Med Jagger på vokal, hadde songen i tillegg Ry Cooder på slidegitar, Keith Richards på akustisk gitar og Jack Nitzsche på piano.
Orcus Patera
Opphavet er uvisst, men det kan vera eit nedslagskrater som vart danna ved at ein mindre lekam slo inn i Mars med ein spiss vinkel; kan henda mindre enn fem grader frå det vassrette. Andre mogelege opphav er vulkanisme og deformering eller nedsliting av eitt eller fleire nedslagskrater.
Sister Morphine
Ei konsertutgåve av songen finst på No Security.
Orcus Patera
Kanten til Orcus Patera når 1 800 meter over dei kringliggjande slettene. Botnen når tilsvarande 400 til 600 meter under lendet kring.
Friidrettsutøvaren Thor Solberg
Thor Solberg er ein norsk tidlegare friidrettsutøvar frå Bergen. I tida frå 1962 til 1967 vann han fire gullmedaljar i noregsmeisterskap, fordelt på 800 meter og 3 000 meter hinder. Han var medlem i TIF Viking.
Aktiv
Frå 1962 til 1964 var Solberg ein av landets beste 800-meterløparar. I 1961 sette han personbeste med 1.53,2. Sommaren 1962 vart han norsk meister på distansen, han stod også for norsk årsbeste med tida 1.51,5. Året etter forsvarte han den nasjonale meistertittelen på 800 m og han forbetra bestetida si til 1.50,2. Sitt livs beste 800-meter sprang han 1. juli 1964 på Bislett stadion i Oslo, i landskampen mot Be-Ne-Lux-landa vart han andremann på 1.49,3. Med tida 3.46,4 stod han for norsk årsbeste også på 1500 meter.
Frå 1965 satsa Solberg på 1500 m og særleg 3000 meter hinder. På tampen av september 1965 sette han i Beograd personbeste i hinder på 8.53,6. 1966-sesongen presterte han 3.46,3 og livsbeste på 1500 meter. 20. september 1966 forbetra han den ti år gamle noregsrekorden på 3000 meter hinder med 2 sekund til 8.40,4 på Bislett stadion, Ernst Larsen hadde den gamle landsrekorden. På same bana den 23. august 1967, i landskamp mot Be-Ne-Lux, sikra Solberg og Arne Risa norsk dobbeltsiger. Solberg slo Arne Risa med 0,4 sekund og flytta sin norske hinderrekord til 8.38,4. Eit knapt år seinare tok Risa over som norsk rekordhaldar på 3000 m hinder.
Feliciano Rivilla
Feliciano Muñoz Rivilla var ein spansk fotballspelar frå Ávila som vart europameister 1964 med Spania og vann Cupvinnarcupen 1962 og den spanske ligaen 1966 med Atlético Madrid.
Okloreaktoren
Okloreaktoren er ein naturleg fisjonsreaktor ved Oklo i Gabon vest i Sentral-Afrika, oppdaga i 1972.
Feliciano Rivilla
Landslagsspel
Rivilla fekk sin landslagsdebut sommaren 1960. Han deltok i Fotball-VM 1962 i Chile og spelte EM-finalen mot Sovjetunionen i 1964, ein kamp som enda med spansk EM-tittel. Rivilla var med i VM-troppa 1966, men spelte sin 26. og aller siste landskamp allereie i 1965, utan nokon gong å kome på skåringslista.
Okloreaktoren
Den naturlege reaktoren vart oppdaga då den franske fysikaren Francis Perrin grov ut uranprøvar frå området. Då han analyserte prøvane viste det seg at det var lite att av uranisotopen 235U. Den einaste kjende prosessen som kan føre til ein så stor reduksjon i konsentrasjonen av 235U er fisjon eller spalting skapt av nøytron med låg energi. Perrin fann òg ulike neodym- og rutheniumisotopar (142Nd, 143Nd, 145Nd og 99Ru, 100Ru og 101Ru) som hadde konsentrasjonar som tyder på at dei kom frå spalting av 235U og ikkje frå naturlege førekomstar. Det vart konkludert med at ein naturleg kjernereaktorprosess hadde gått føre seg i Oklo for om lag 1,7 milliardar år sidan. Då prosessen starta var bidraget frå 235U i naturleg uran heile 3 %, som er nok til å drive ein kjernereaktor med grunnvatn som moderator.
Ein har rekna ut at 5 tonn 235U har fisjonert, noko som svarar til ein totalenergi på 108 TWh, eller rundt rekna det same som energiproduksjonen i eit moderne kjernekraftverk (effekt 1000 MW) i vel 10 år. Likevel trur ein at Okloreaktoren hadde særs låg effekt, ca. 0,01 MW, og at han difor var operativ i rundt ein million år.
Pjesker
Pjesker er ein innsjø og ein tettstad i den søraustlege delen av Norrbottens län i Sverige. Innsjøen ligg på grensa mellom Arvidsjaur kommun i Lappland og Piteå kommun i Norrbotten. Innsjøen har eit overflateareal på ca. 11 km², og ligg 342 meter over havet. Største djupne er på ca. 20 meter. Viktige fiskeartar i innsjøen er åbor, gjedde, mort, lake og aure.
Namnet «Pjesker» er av samisk opphav, og skal tyde noko slikt som «delt sjø», eller ifølgje andre kjelder «klippesjøen».
Innsjøen har gjeve namn til busetnaden langs sjøen, som har vore her sidan midten av 1700-talet. Samar har derimot hatt buplassar i området lenge før dette. Per 2010 bor det kring 50 menneske i busetnaden.
Fylkesveg 117 i Hedmark
Fylkesveg 117 i Hedmark går mellom Kløfta i Stange kommune og Torshov i Hamar kommune. Vegen er 6,4 km lang.
Juan de Juni
Juan de Juni (fransk Jean de Joigny; ca. 1507–1577) var ein fransk–spansk bilethoggar under renessansen som også verka som målar og arkitekt.
Juan de Juni var fødd i Joigny nord i Frankrike, men byrja å arbeida i Italia, der han fyrst blei tilsett. I 1533 flytta han til León og Medina de Rioseco før han drog vidare til Valladolid i 1540. Han var best kjend for religiøse skulpturar som uttrykte stor kjensle.
Radnejaure
Radnejaure, eller Råneträsk, er ein innsjø i Lappland i Sverige. Radnejaure ligg sørvest for Dundret i Gällivare kommun, og er kjeldesjøen til Råneälven. Sjøen har eit overflateareal på ca. 10 km², og djupna varierer frå 7 til 11 meter. Viktige fiskebestandar i innsjøen er gjedde, åbor, mort, sik og harr.
Det er òg eit fritidsområde rundt sjøen, med kring 70 fritidsbustader.
Art Tripp
Tidleg karriere
Tripp voks opp i Pittsburgh i Pennsylvania. Han byrja å spele trommer i fjerdeklassen i med skuleband, og på high school spelte han i bryllaup og skulefestar. Tripp studerte under Stanley Leonard, ein paukespelar i Pittsburgh Symphony Orchestra, som han lærte å spele andre perkusjoninstrument hos, som xylofon, pauke, marimba og mange andre.
Tripp gjekk ut i 1966 med ein bachelorgrad og i 1967 kom han inn på Manhattan School of Music i New York, hovudsakleg for å gjere ferdig mastergraden i musikk, men òg for å eksponere seg for moderne musikk. Læraren hans hadde tidlegare spelt pauker i Philadelphia Orchestra, Fred Hinger. Hinger spelte på den tida i Metropolitan Opera Orchestra.
Seinare karriere
Det var i New York at Tripp vart introdusert for Frank Zappa av lydteknikaren Richard Kunc. Kunc fortalte Zappa om Tripp, som han sa hadde den bakgrunnen og erfaringa han trudde Zappa var på utkikk etter. Tripp møtte Zappa og spelte for han ved Apostolic Studio i Greenwich Village i New York. Tripp vart kort tid etter leigd inn for å spele med The Mothers of Invention og spelte inn sju album og fleire turnear i USA og Europa med bandet. Tidleg i 1968 reiste bandet frå New York etter å ha vore der i 18 månader, og slo seg ned i Hollywood. Eit år seinare avslutta Zappa Mothers for å spele inn musikk som soloartist. Tripp er med på to album som er samla frå innspelingane før the Mothers vart oppløyst: Burnt Weeny Sandwich og Weasels Ripped My Flesh, begge frå 1970.
Samstundes hadde Tripp diskutert prosjekt med ein av samarbeidspartnarane og venene til Zappa, Don Van Vliet (eller Captain Beefheart). han vart seinare med i Beefheart-gruppa The Magic Band. Samstundes spelte han òg med Chad Stewart og The Brotherhood of Man, spelte perkusjon på Smothers Brothers Summer Special, og fekk ei stilling i orkestergrava for musikalen Oh! Calcutta!.
Tripp valde å flytte nordover i California med The Magic Band. Her var han i fem år og spelte inn album og turnerte med bandet. I same perioden vart han spurt, men avslo, å spele for tidlegare Magic Band-medlem Ry Cooder og saksofonisten Ornette Coleman. Etter kvart førte konfliktar med Beefheart at resten av The Magic Band vart splitta for å skrive og øve inn ny musikk som var spelt inn på eit album sponsa av Jethro Tull-organisasjonen - i lag med trommeslagaren deira Barriemore Barlow og gitaristen Martin Barre - kalla Mallard. Tripp hadde på den tida blitt lei musikkarrieren og reiste heim til Pittsburgh for å arbeide i eit forsikringsfirma med faren.
Tre år seinare vendte Tripp attende til musikken. Han drog attende til Los Angeles der han budde i lag med tidlegare Mothers-medlemmane Ian Underwood og Ruth Underwood, som òg spelte mykje med Zappa, medan han arbeidde som studiomusikarar for artistar som Al Stewart og forskjellige reklameprodusentar. Studioarbeidet mangla derimot tiltrekkinga som turnelivet hadde, og igjen mista han interessa for musikk.
Medan han var i Los Angeles måtte han ha behandling hos ein kiropraktor. Legen han gjekk til, dr. Joel Hanson, tilrådde Tripp om å bli kiropraktor. Han byrja på studiet i 1978 og fekk lisens til å praktisere yrket i 1983 og opna ein klinikk nær Eureka, CA. I 2000 flytta han føretaket til Gulfport i Mississippi, der han behandlar pasientar i dag.
Stockerau
Stockerau er ein by og ein kommune i distriktet Korneuburg i forbundslandet Niederösterreich i Austerrike. Kommunen har ei flatevidd på 37 km² og i kring 17 000 ibuarar. Byen ligg 23 km nordvest om Wien, 176 meter over havet.
Mount Loewe
Mount Loewe er det nordlegaste av Amery Peaks, 1130 moh, som ligg 6 nautiske mil (11 km) nordaust for Mount Seaton aust i Aramis Range i Prince Charles Mountains. Det vart oppdaga av den sørlege gruppa til ANARE (Australian National Antarctic Research Expeditions) leia av W.G. Bewsher i 1956. Det vart namngjeve av Australian Antarctic Names and Medals Committee (ANCA) etter Fritz Loewe, eit medlem av ANARE på «Wyatt Earp», 1947–48, og ein australsk observatør under den franske ekspedisjonen til Adelie Coast, 1951-52.
Azimuth Hill
Azimuth Hill er eit lågt, klipperikt frambrot, 85 moh, som strekkjer seg til Prince Gustav Channel like sør for munningen av Russell East-breen på Trinityhalvøya. Det fekk dette namnet av Falkland Islands Dependencies Survey etter ei kartlegging i 1946 fordi asimutvinkelen til sola frå ein varde bygd nær austenden av frambrotet.
Fylkesveg 118 i Hedmark
Fylkesveg 118 i Hedmark går mellom Basterud i Stange kommune og Kurud i Hamar kommune. Vegen er 3,8 km lang.
Schwetzingen
Schwetzingen er ein by og ein kommune nordvest i forbundslandet Baden-Württemberg i Tyskland, nær 10 km vest for Heidelberg. Kommunen omfattar 21,5 km² og har eit folketal på om lag 22 000.
Musikaren Franz Danzi var frå Schwetzingen.
Sydney internasjonale lufthamn, Kingsford Smith
Sydney internasjonale lufthamn, Kingsford Smith er ein flyplass i Sydney. Flyplassen er den største flyplassen i Australia, og også ein av verdas eldste som framleis er i bruk. Flyplassen var den 28. mest travlaste flyplassen i verda i 2003, men har sidan det vore på topp 30 lista, med nesten 32 millionar passasjerar i 2007. Flyplassen ligg tett i tett med den store drabantbyen Mascot utanfor byen. Flyplassen er også hovudbase for flyselskapet Qantas, som er verdas nest eldste flyselskap, etter KLM.
Sinsheim
Sinsheim er ein by og ein kommune nordvest i forbundslandet Baden-Württemberg i Tyskland, 22 km søraust for Heidelberg og 28 km nordvest om Heilbronn. Kommunen omfattar 127 km² og har eit folketal på 36 601 (2022).
Staden er kjent for Technik Museum Sinsheim og fotballklubben TSG Hoffenheim, som høyrer i byen og spelar heimekampane på eit stadion med plass til 30 000 tilskodarar.
Joigny
Joigny er ein kommune i departementet Yonne i Bourgogne-Franche-Comté sentralt i Nord-Frankrike.
Han ligg ved breidda av elva Yonne. I 2018 hadde han 9 479 innbyggjarar.
Bobby Bare
Robert Joseph Bare, kjend som Bobby Bare, er ein amerikansk countrysongar og -låtskrivar. Saman med den norske songaren Petter Øien vann han den tredje delfinalen i Melodi Grand Prix 2012 med songen «Things Change» og gjekk vidare til finalen. I finalen gjekk han vidare til gullfinalen og enda på tredjeplass.
Odd Dahl
Odd Dahl var ein norsk ingeniør og flygar. Trass i særs lite formell utdanning gjorde Odd Dahl ein særs oppsiktsvekkande internasjonal karriere.
Liv og virke
Dahl deltok som flygar på Maud-ekspedisjonen til Roald Amundsen, men då flyet havarerte vart han prosessor H. U. Sverdrup sin assistent. I løpet av Maud-ekspedisjonen utvikla Dahl seg til ein særs kompetent instrumentmakar, og denne kunnskapen førte han etter ekspedisjonen var over til ei stilling i 1927 ved Carnegie Institute i Washington D.C., der han arbeidde i lag med norsk-amerikanarane Merle Tuve og L. R. Hafstad og kom tidleg med i kjernefysiske forsking. Her bygde han den til då største Van de Graaff-generator og utvikla instrument for dei første radiokortbølge-målingene av tettleiken av det som på den tid vart kalla Kennelly-Heaviside-laget i den øvre atmosfæren, som i dag er omtala som ionosfæren.
Då Maud-ekspedisjonen var over drog han på ein ekspedisjon til Sør-Amerika som han skildra i boka Med muldyr og kano gjennom tropisk Sydamerika (1927). Like etter at han hadde starta ved Carnegie foretok han ei lengre reise gjennom Irak, Persia og India. Denne reisa er skildra i boka Med bil og husbåt i Asia (1929).
Han hadde den tekniske leiinga ved planlegginga og bygginga av den første kjernereaktoren, JEEP, på Kjeller og konstruerte verdas første kokvassreaktor med tungtvatn i Halden.
Odd Dahl deltok sentralt i dei innleiande internasjonale arbeidsgruppene som førte til opprettinga av CERN og han og var 1953–54 leiar for den gruppa som planla bygginga av proton-synkrontron-maskinen ved CERN-laboratoriet i Genève.
Privat
Dahl var gift to gonger. Han gifta seg med Anna Augusta Selmer Mathiesen (1904-1959), dotter av doktor Johan Berger Mathiesen (1872-1923) og Augusta Selmer (1878-1929), i 1927. Dei fekk sonen Per Dahl, som blei forskar innan akseleratorfysikk.
I 1976 gifta han seg med Elisa Margrethe Munck f. Anthonisen (f. 1903), dotter av konsul Fredrik J.E. Anthonisen (1872-1963) og Marie Boe Christensen (1874-1936).
Gresk matematikk
Gresk matematikk er namnet på matematikken som vart utvikla i Hellas i antikken og representerer eit av høgdepunkta i utviklinga av den greske kulturen. Dei greske matematikarane bygde vidare på kunnskapen dei hadde fått frå egyptarane og babylonarane. Det viktigaste resultatet frå gresk matematikk er at dei utvikla eit logisk matematisk system, der dei forskjellige resultata kan innordnast og der ei kjensgjerning ved logisk bevis kan avleiast av ei anna.
Tidleg utvikling
Sentera for utviklinga av den greske matematikken var ved skulane i Athen og seinare i Alexandria, men utviklinga gjekk føre seg over heile Hellas. Den første greske matematikaren ein kjenner til var Thales frå Milet (ca. 600 f.Kr.), som kom fram til forskjellige geometriske satsar. Den pythagoreiske skulen, som visstnok vart grunnlagt av Pythagoras frå Samos (ca. 530 f.Kr.), medverka i stor grad til den systematiske utviklinga av den greske matematikken. Her dreiv dei med studie av talteori og numerologi, medan den den pythagoreiske læresetninga truleg vart utvikla av babylonarane. Pythagorearane vart tidleg klar over eksistensen av irrasjonale tal og forhold, og dett gjorde at dei føretrekte ei geometriske formulering og oppfatning av dei matematiske resultata. Medan ein i dag snarare har ei algebraisk oppfatning av geometrien, kan ein på motsett vis sei at grekarane skapte ein geometrisk algebra.
Evdoxos (408–355 f.Kr.) var viktig for den logiske utviklinga av gresk matematikk, og ideane hans er tydelege i oppbygginga av Element av Euklid (ca. 300 f.Kr.), som er eit av dei viktigaste verka i matematikkhistoria. Seinare studerte Apollonios (ca. 230 f.Kr.) kjeglesnitt.
Arkhimedes (287–212 f.Kr.) er ein av dei viktigaste personane frå gresk matematikk. Han tok ei meir reknemessig retning, og måten han rekna ut areal og volum på er ein forløpar til infinitesimalrekningen. Han nytta ekshaustionsmetoden (utmattingsmetoden) til Evdoxos som svarar til den moderne bruken av grenseovergangar.
Ramallah og al-Bireh guvernement
Ramallah og al-Bireh guvernement (arabisk محافظة رام الله والبيرة, Muḥāfaẓat Rām Allāh wa l Bīra; hebraisk נפת רמאללה ואל-בירה Nafat Rāmallāh VeAl Bīra) er eit av 16 guvernement i Den palestinske sjølvstyresmakta. Det dekkjer ein stor del sentralt på Vestbreidda, og grensar i sør til Jerusalem guvernement. Distriktshovudstaden eller muhfaza (sete) er byen al-Bireh.